史弼 (萬曆進士)

史弼（），字伯直，，號企愚，直隸鎮江府金壇縣人，明朝政治人物。

 生平 
萬曆十三年（1585年）乙酉科應天鄉試舉人。萬曆二十年（1592年），登壬辰科第三甲第二百二十五名進士。刑部觀政，二十一年授福建崇安縣知縣，二十六年行取考選，擢授南京陕西道御史，三十年丁憂，三十三年十二月准起复候补御史，授廣西道御史，巡視蘆溝橋，三十四年二月巡按江西，三十五年十月改巡按湖廣，三十八年回京，復除山東道御史，四十年十一月巡視京營，四十一年丁憂。泰昌元年（1620年）起升太僕寺少卿，天啓二年（1622年）仕至南京光祿寺卿，六年革职为民，崇祯初起光禄寺卿，不就任。崇祯十一年卒，年八十有七。《镇江府志》：史弼字伯直，金坛人。万历壬辰进士，授崇安知县。地宜蚕而不桑，督以种桑，其后杼轴之利比于嘉、湖。闽瀳饥，巡抚下令闭籴米价，有司奉令者多致生变弼独增。价以招商，米价顿平。考选，擢监察御史。时郑贵妃爱福王，久不令之国，言者疏数十上，皆不听。弼疏谓洛阳之宫殿，乃王世居，洛阳之土田乃王世业，今不早奠洪基，而久恋邸舍，迁延日期，恐非所安。且潞府土地虽四万顷，而岁入租银不过四万两；福府土地虽止一万二千二百余顷，岁供额银已四万六千九百余两。计地若见不足，计银已见有余。近不计租银之多寡，而惟问地亩之多寡，岂陛下之爱子反逾于爱弟耶？况陛下之封潞王，在万历十六年，潞王之国即在十七年之三月，奈何今日于福王之国之期，宜断而久不断也？上恻然，即为王定行期。按江西，引会典，请改折弓箭漆苧等价数万金，工匠不得耗，而国收其利。再按湖广，会水旱瀳至，蝗蜎为灾，请助采木而留榷税，与蠲赈并行，多所厘剔。弼自居言路，每折阉宦，尝以土棍论邢隆，以招权论林茂，以加派采青瓷器论李乘朝、潘相。又与同邑共事者水火，时魏珰方罗织正人，虽以资望内升大仆少卿、南京光禄寺卿，旋削籍，追夺诰命。崇祯初，诏复官起用，不就。生平性孝友，澣衣粗食，绝声色之好。建宗祠，置义田，郡邑有不便于民者，必苦口争，无所吝，里中称为典型。崇祯十一年卒，年八十有七。

 家族 
曾祖史夢錫；祖父史鍾華；父史洪達。

参考文献

Category:萬曆十三年乙酉科應天鄉試舉人
Category:史姓
Category:金坛人
Category:明朝崇安縣知縣
Category:明朝廣西道監察御史
Category:明朝太僕寺少卿
Category:南京光禄寺卿
Category:明朝光禄寺卿